Diari Oficial de la Generalitat Valenciana


Sumari del DOGV 2513, del 23-05-1995 (1995/834821)

ACORD de 2 de maig de 1995, del Govern Valencià, pel qual es classifica el lloc d'oficial major de Burjassot.
-------------------------------------------------------------------------------------------------------------

### Dades del document

Número de DOGV
:   2513

Data del DOGV
:   23-05-1995

Secció del DOGV
:   ALTRES DISPOSICIONS

Número del document
:   1995/834821


Data del document
:   02-05-1995

Organisme emissor
:   Conselleria d'Administració Pública

Tipus de document
:   Acord

ACORD de 2 de maig de 1995, del Govern Valencià, pel qual es classifica el lloc d'oficial major de Burjassot.   
El Govern Valencià, en la reunió del dia 2 de maig de 1995, adoptà l'acord següent:  
Vist l'acord adoptat pel ple de l'Ajuntament de Burjassot, en sessió celebrada el dia 27 de desembre de 1994, mitjançant el qual es modifica la plantilla de personal i es crea el lloc d'oficial major de la Secretaria General.  
Vista la proposta de classificació en classe segona de l'esmentat lloc de treball de l'Ajuntament de Burjassot.  
Tenint en compte que l'article 2, apartat g), del Reial Decret 1732/1994, de 29 de juliol, estableix que les corporacions locals poden crear discrecionalment llocs de col·laboració per a l'exercici de les funcions de col·laboració immediata als de secretaria, intervenció i tresoreria.  
Tenint en compte la competència per a la classificació dels llocs de treball reservats a funcionaris amb habilitació de caràcter nacional correspon, segons l'article 9 del Reial Decret 1732/1994, de 29 de juliol, a l'òrgan competent de la comunitat autònoma respectiva.  
Atès que dins de la Generalitat Valenciana la proposta sobre classificació de llocs de treball s'atribueix a la Direcció General d'Administració Territorial i Organització de la Conselleria d'Administració Pública, d'acord amb l'article 27.i) del Decret 16/1994, de 8 de febrer, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
Atès que segons l'article 2.b) del Reial Decret 1732/1994, de 29 de juliol, aquest lloc de treball està reservat a funcionaris pertanyents a la subescala de secretaria, categoria d'entrada, sense perjudici del que preveu la disposició transitòria primera 2.b) del Reial Decret 1174/1987, de 18 de setembre, a proposta del conseller d'Administració Pública, el Govern Valencià  
ACORDA:  
Classificar el lloc d'oficial major de l'Ajuntament de Burjassot creat per acord plenari de 27 de desembre de 1994 en classe segona, reservat a funcionaris d'administració local amb habilitació de caràcter nacional, subescala de secretaria, categoria d'entrada, sense perjudici del que preveu la disposició transitòria primera 2.b), del Reial Decret 1174/1987, de 18 de setembre.  
Contra aquest acord, que posa fi a la via administrativa, es podrà interposar, després de la comunicació prèvia, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 2 de maig de 1995  
El conseller secretari del Govern Valencià,  
LUIS BERENGUER FUSTER